b'\n_START_ARTICLE_\nDommere i VM i fotball 2010\n_START_PARAGRAPH_\nDommerne som d\xc3\xb8mmer i VM i fotball 2010 er valgt fra en gruppe p\xc3\xa5 30 trioer best\xc3\xa5ende av dommere og assistentdommere, offentliggjort av FIFA 5. februar 2010. Den siste utvelgingen fra en gruppe p\xc3\xa5 38 dommere skjedde i oktober 2008, da antallet dommere ble redusert fra en opprinnelig gruppe p\xc3\xa5 54 for Refereeing Assistance Programme i 2007.\n_START_SECTION_\nValg av dommere\n_START_PARAGRAPH_\nI 2007 satte FIFAs administrerende komit\xc3\xa9 opp Refereeing Assistance Programme (RAP) for \xc3\xa5 forberede kandidatene til utvelgelsen av dommere og assistentdommere til fotball-VM 2010; til \xc3\xa5 begynne ble en gruppe p\xc3\xa5 54 dommere valgt. I de f\xc3\xb8lgende m\xc3\xa5nedene ble de vurdert ut fra deres opptredener i FIFA-turneringer, RAP-seminarer og i deres hjemlige ligaer. I september 2008 deltok 53 av de opprinnelige 54 dommerne en \xc2\xabelite dommer\xc2\xbb-seminar i Z\xc3\xbcrich, Sveits, der deres tekniske, fysiske og mentale ferdigheter ble analysert. Resultatene ble presentert for FIFAs dommerkomit\xc3\xa9, som forh\xc3\xa5ndsvalgte 38 trioer med dommere og deres assistenter den 22. oktober._NEWLINE_Fra denne gruppen p\xc3\xa5 38 trioer ble ti trioer - som representerte alle seks forbund - valgt til \xc3\xa5 d\xc3\xb8mme i Confederations Cup 2009, arrangert av S\xc3\xb8r-Afrika som forberedelse til VM ett \xc3\xa5r senere. Dette oppdraget ble av FIFA sett p\xc3\xa5 som en del av dommernes helhetlige vurdering, for \xc3\xa5 sikre at de var forberedt p\xc3\xa5 de tekniske og fysiske kravene som stilles for fotball-VM i S\xc3\xb8r-Afrika._NEWLINE_Den endelige trioen p\xc3\xa5 30 dommere ble kunngjort p\xc3\xa5 et m\xc3\xb8te arrangert av FIFAs dommerkomit\xc3\xa9 i Z\xc3\xbcrich 5. februar 2010. Trioene ble vurdert ut fra de samme kriteriene som ved forrige utvelgelse. Etter utvelgelsen gjennomgikk hver utvalgte dommer FIFAs pre-konkurranse medisinske vurdering p\xc3\xa5 Schulthess klinikk i Z\xc3\xbcrich mellom 25. februar og 6. mars._NEWLINE_Imidlertid ble to dommere - Carlos Amarilla og Mohamed Benouza - og deres assistenter fjernet fra den endelige listen den 27. mai 2010. Dette skjedde etter at assistentdommerne ikke klarte \xc3\xa5 best\xc3\xa5 standardtestene for kondisjon, de samme fysiske testene som de holdt i Z\xc3\xbcrich. Den uruguayanske dommeren Mart\xc3\xadn V\xc3\xa1zquez og hans assistentdommere ble kalt inn for \xc3\xa5 erstatte de vrakede trioene.'